जब हमने फवाद खान से पूछा कि किसिंग सीन न करने का आपका निर्णय निजी पसंद का मसला है या पाकिस्तान में किसिंग सीन के बैन होने की वजह से आपने निर्णय कर रखा है? तो फवाद खान ने बड़ी बेबाकी से कहा-‘‘यह मेरी सबसे बड़ी बेवकूफी होगी यदि में यह कहूंगा कि मैं इस तरह की फिल्में देख सकता हूं, इस तरह के काम की प्रशंसा कर सकता हूं, पर मैं खुद इस तरह की फिल्म या इस तरह का काम नहीं करूंगा. मैं खुद किसी चीज को गलत नहीं मानता. किसी चीज को गलत न मानते हुए भी हमें कुछ चीजों का ख्याल रखना जरुरी होता है और किसिंग सीन उन्ही में से है. अगर हमारी पाकिस्तान के दर्शकों को इस तरह के दृश्यों पर आपत्ति न होती, तो मैं इंकार न करता. देखिए, अमरीका में बहुत सारा काम हो रहा है. वहां पर लोग पूरी तरह से न्यूड सीन भी कर रहे हैं. बैक न्यूड सीन भी देते हैं. पर वही सीन भारतीय कलाकार से करने के लिए कहेंगे, तो वह मना कर देंगे. भारतीय कलाकार कहेगा कि हमारे भारतीय दर्शक इसे स्वीकार नहीं करेगे.